
Kriptovaluták környezetre gyakorolt hatásainak vizsgálata

A kriptovaluták már a mindennapjaink része, manapság már nem csak az átlag emberek, de egyes országok hivatalos fizetőeszközként használják. Egy bitcoin több millió forintot ér, és már Magyarországon is, ha szeretnénk, akár atm-ekben válthatjuk készpénzzé kriptovalutánkat.
A technológia nagyon új, és felhasználása akár napról napra változik, de ahhoz, hogy megfelelően tudjuk kezelni és használni, fontos, hogy minden szempontot megvizsgáljunk.
A blokklánc és kriptovaluta elterjedtségének növekedésével, illetve a napjainkban fennálló klíma helyzet és energiaválság miatt fontos figyelembe venni, hogyan állítjuk elő ezeket a kriptovalutákat. Sok vállalat a profitot részesíti előnyben, így a felhasználók körében elindult egyfajta ellenállás azok ellen a valuták ellen, amelyeknek előállítása során sérül a környezet, vagy olyan mennyiségű áram használódik, mint egy ország fogyasztása. A problémát már pár országban kezelik, de a megoldások még nagyon kezdeti fázisban járnak.
A dolgozatomban vizsgálni fogom a különböző megoldásokat, mind technológiai, mind elterjedtség szempontjából, illetve azt, hogy a végfelhasználók mennyire veszik figyelembe, hogy fenntartható legyen az a valuta, amit használnak.




